บลจ.กรุงไทยคลอด กองทุนลงทุนน้ำมัน ‘บัวหลวง’ส่งเกาหลี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — บลจ.กรุงไทย เปิดขายกองทุนใหม่ลงทุนน้ำมันรับเศรษฐกิจโลกฟื้นตัว ชูจุดเด่นสภาพคล่องสูง ซื้อขายได้ทุกวันทำการ
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย เปิดเผยว่า ระหว่างวันที่ 1927 เม.ย. 2553 บริษัทจะเปิดจำหน่ายกองทุนเปิดเคแทม ออยล์ ฟันด์ (KTOIL) มูลค่าโครงการ 2,000 ล้านบาท 
กองทุนเน้นลงทุนไม่น้อยกว่า 80% ของมูลค่าทรัพย์สินสุทธิในหน่วยลงทุนของกองทุน PowerShares DB Oil Fund ซึ่งบริหารและจัดการโดย DB Commodity Services LLC โดยกองทุนมีนโยบายลงทุนในสัญญาฟิวเจอร์สของน้ำมันดิบ (Light Sweet Crude Oil–WTI) จุดประสงค์เพื่อสร้างผลตอบแทนที่ใกล้เคียงกับดัชนี Deutsche Bank Liquid Commodity Index–Optimum Yield Crude Oil Excess Return 
จุดเด่นของกองทุน KTOIL มีสภาพคล่องสูง สามารถซื้อขาย ได้ทุกวันทำการ มูลค่าขั้นต่ำในการลงทุน 2,000 บาทขึ้นไป เป็นทางเลือกในการกระจายความเสี่ยงจากการลงทุนอีกหนึ่งทางในการบริหารพอร์ตการลงทุน เนื่องจากการปรับตัวของราคาน้ำมันมีความสัมพันธ์น้อยมากกับการปรับตัวของตราสารหนี้และหุ้น นอกจากนี้ น้ำมันเป็นเครื่องมือหนึ่งที่สามารถป้องกันการสูญเสียความสามารถในการซื้อ เนื่องจากน้ำมันเป็นสินทรัพย์ที่ไม่เสียมูลค่าที่แท้จริงไปตามภาวะเงินเฟ้อ 
นายสมชัย กล่าวว่า กองทุน KTOIL เปิดโอกาสให้นักลงทุนได้รับผลตอบแทนที่สะท้อนการเคลื่อนไหวของสัญญาซื้อขายล่วงหน้าในน้ำมันดิบ จากเดิมที่ในอดีตการลงทุนในน้ำมันดิบในรูปแบบต่างๆจะจำกัดอยู่เฉพาะบริษัทผู้ค้าน้ำมันและสถาบันการเงินรายใหญ่ๆเท่านั้น แต่พัฒนาการของกองทุนอีทีเอฟ ทำให้นักลงทุนสามารถเข้าถึงการลงทุนในน้ำมันดิบได้ผ่านการลงทุนในกองทุนอีทีเอฟ ซึ่งมีต้นทุนต่ำ และสะดวก โดยน้ำมันนั้นถือได้ว่าเป็นทรัพยากรธรรมชาติที่มีความสำคัญของโลก ซึ่งหากพิจารณาแนวโน้มในระยะสั้น จะพบว่าเศรษฐกิจโลกมีแนวโน้มที่จะขยายตัวในอัตรา 4.4% ในปี 2553 และ 4.5% ในปี 2554 ซึ่งน่าจะส่งผลให้ความต้องการน้ำมันกลับฟื้นตัวขึ้น ส่วนในระยะยาวนั้น ตราบเท่าที่เรายังคงต้องอาศัยพลังงานและเชื้อเพลิงอยู่ โลกก็ยังคงมีความต้องการน้ำมันอยู่เสมอไม่ว่าภาวะตลาดจะเป็นอย่างไร
ด้านฝ่ายวิจัยของ บลจ.กรุงไทย ประเมินราคาน้ำมันดิบ WTI Light Sweet Crude Oil ในไตรมาส 2 ของปี 2553 เฉลี่ยอยู่ที่ 79.67 เหรียญสหรัฐต่อบาร์เรล เพิ่มขึ้น 1.1% จากราคาเฉลี่ยไตรมาสที่แล้ว โดยแนวโน้มราคาน้ำมันดิบ WTI ในครึ่งปีหลัง คาดว่าจะเพิ่มขึ้นต่อเนื่อง เนื่องจาก Driving Season ในช่วงกลางปีและปริมาณความต้องการใช้น้ำมันที่ให้ความร้อน (Heating Oil) ที่จะเพิ่มขึ้นในช่วงปลายปี นอกจากนี้ราคาน้ำมันยังได้รับผลดีเศรษฐกิจโลกฟื้นตัว
ด้าน บลจ.บัวหลวง เปิดขายกองทุนบัวหลวงธนสารพลัส 14/10 ระหว่างวันที่ 1926 เม.ย. 2553 นี้ เน้นลงทุนในตราสารหนี้ต่างประเทศ เช่น พันธบัตรรัฐบาลเกาหลีใต้ อายุกองทุนประมาณ 17 เดือน ขนาดโครงการ 2,000 ล้านบาท